cyanic-selkie/wikianc huggingface dataset:
Idols
Kilpailijat
Finalisteista Jääskeläinen, Ylander, Pihlava, Seppälä ja Tran saivat levytyssopimuksen SonyBMG:n kanssa. Heistä menestynein on ollut Katri Ylander, jonka neljästä studioalbumista kaksi ensimmäistä on myynyt kultaa. Voittaja Jääskeläisen debyytti Vuosisadan rakkaustarina menestyi Ylanderin debyyttiä huonommin. Sittemmin Jääskeläinen on työskennellyt luokanopettajana ja laulanut muutamilla gospellevyillä. Puolasta Suomeen vuonna 2003 muuttanut Agnes Pihlava levytti kaksi albumia vuosina 2006 ja 2009. Pete Seppälältä ilmestyi suomenkielinen ja Roni Tranilta englanninkielinen albumi vuonna 2006. Artisteista Ylander on ainoa soolourallaan kultalevyrajan ylittänyt.
3. tuotantokausi (2007)
Koelauluja järjestettiin loka–marraskuussa 2006 Tampereella, Oulussa, Turussa ja Helsingissä. Sarjaa alettiin esittää televisiossa 4. tammikuuta 2007. Koelaulujen päätyttyä kilpailu jatkui perinteisesti teatteriviikonlopulla Helsingissä. Semifinaaleihin eteni yhteensä 24 kilpailijaa, jotka jaettiin neljän hengen pienryhmiin: kolme poika- ja kolme tyttöryhmää. Näistä pienryhmistä eniten ääniä saanut kilpailija jatkoi finaalilähetyksiin. Kuuden suoraan jatkoon päässeen kilpailijan (Panu Larnos, Kristiina Brask, Ari Koivunen, Johanna Hämäläinen, Kristian Meurman ja Anna Abreu) lisäksi tuomaristo valitsi jo pudonneiden semifinalistien joukosta vielä seitsemännen finalistin, Mia Permannon.
Kolmannen Idols-kauden finalistien yhteislevytys oli Neljä Baritonia -cover ”Pop-musiikkia”.
Ensimmäinen finaali laulettiin Helsingissä torstaina 1. maaliskuuta 2007 Linnanmäen Peacock-teatterissa, josta kotimatkalle joutui lähtemään Johanna Hämäläinen. Toisessa finaalissa putosi Mia Permanto, kolmannessa Panu Larnos, neljännessä Kristian Meurman ja viidennessä Kristiina Brask. Viimeinen finaali järjestettiin Helsingin jäähallissa, jossa vastakkain olivat kaksi jäljelle jäänyttä kilpailijaa, Anna Abreu ja Ari Koivunen. Kilpailun voitti Ari Koivunen, joka sai 57 % äänistä.
Koivusen 30. toukokuuta 2007 julkaistu esikoisalbumi Fuel for the Fire meni heti ilmestyttyään listakärkeen ja oli listalla ykkösenä kaksitoista viikkoa myyden tuplaplatinaa. Myös hänen toinen albuminsa Becoming myi kultaa. Vuodesta 2008 Koivunen on ollut Amoral-yhtyeen laulaja. Anna Abreu on ollut finalisteista menestynein. Hänen neljästä studioalbumistaan esikoislevy on myynyt tuplaplatinaa, kaksi seuraavaa platinaa ja neljäs kultaa. Kristian Meurmanilta on ilmestynyt neljä suomenkielistä albumia, joista debyytti Ensiaskeleet myi kultaa. Samoin kaksi albumia levyttäneen Braskin debyytti saavutti kultalevyrajan. Panu Larnos seurusteli myöhemmin Anna Abreun kanssa. Hänen ainoa albuminsa Million Miles ei menestynyt kaupallisesti.
4. tuotantokausi (2008)
Koelaulut alkoivat kesäkuussa. Semifinalistit julkaistiin 9. lokakuuta, ja semifinaaliin pääsivät Anna Puustjärvi, Jaana Leiniäinen, Jannike Sandström, Linda Herranen, Marika Tyyvi, Saana Liikanen, Daniel S. Diago, Kalle Löfström, Koop Arponen, Pete Parkkonen, Vesa Suonto, Wellu Rowaltz ja Anna-Kaisa Riitijoki, joista finalisteiksi valittiin Anna, Jaana, Saana, Kalle, Koop, Pete ja Anna-Kaisa.
Neljännen tuotantokauden tuomareina jatkoivat Jone Nikula ja Nina Tapio. Kolmas tuomari oli Patric Sarin. Varatuomarina toimi Hannu Korkeamäki. Lähetykset juonsi edelliskausilta tutut Ellen Jokikunnas, Heikki Paasonen ja Jani Toivola.
Tähtiluokka-levy julkaistiin 12. marraskuuta 2008, ja sillä laulavat kaikki 13 semifinalistia. Heidän yhdessä levyttämänsä kappale on Don Huonot -cover ”Hyvää yötä ja huomenta”.
Koop Arponen voitti Idolsin 14. joulukuuta Helsingin jäähallissa saatuaan 70,3 % äänistä.
Voittaja Koop Arposelta on ilmestynyt kaksi englanninkielistä albumia, joista debyytti New Town myi kultaa. Anna Puu -taiteilijanimellä levyttävä Anna Puustjärvi on menestynyt neljännen tuotantokauden finalisteista selvästi parhaiten. Hänen kolmesta albumistaan debyytti Anna Puu on myynyt tuplaplatinaa, kakkoslevy Sahara platinaa ja kolmas Antaudun kultaa. Pete Parkkonen on levyttänyt neljä albumia, joista debyytti First Album myi hieman enemmän kuin Arposen levy saavuttaen kultalevyn. Kalle Löfströmiltä ilmestyi albumi Born in 1984 vuonna 2009.
5. tuotantokausi (2011)
MTV3-kanava ilmoitti 17. toukokuuta 2010 Idolsin saavan viidennen kauden, joka esitetään keväällä 2011. Kausi alkoi koelauluilla 3. helmikuuta 2011. Koelaulut järjestettiin loka–marraskuussa 2010 Kuopiossa, Rovaniemellä, Tampereella ja Helsingissä. Kilpailun finaalit järjestettiin Helsingissä huhti- ja toukokuussa 2011.
Tuomarit
Jokaisessa koelaulukaupungissa oli myös yksi vieraileva tuomari. Kuopion koelauluissa vierailevana tuomarina toimi PMMP-yhtyeen Mira Luoti, Rovaniemellä rap-artisti Elastinen, Tampereella Jonna Geagea ja Helsingissä Olli Lindholm.
6. tuotantokausi (2012)
Idolsin kuudennen kauden koelaulut järjestettiin loka–joulukuussa 2011 Oulussa, Joensuussa, Vaasassa, Tampereella ja Helsingissä. Kauden esittäminen alkoi MTV3-kanavalla 1. tammikuuta 2012. Kuudennen tuotantokauden voittajaksi selvisi Diandra Flores.
Tuomarit
Myös kuudennella kaudella jokaisessa koelaulukaupungissa oli yksi vieraileva tuomari. Oulun koelauluissa vierailevana tuomarina nähtiin Anna Abreu, Joensuussa Suvi Teräsniska, Vaasassa Herra Ylppö, Tampereella Maarit Hurmerinta ja Helsingissä Toni Wirtanen.
7. tuotantokausi (2013)
Idolsin seitsemäs tuotantokausi esitettiin syksyllä 2013. Koelaulut järjestettiin elokuussa 2013 Helsingissä, Tampereella ja Oulussa. Samalla tuli kuluneeksi kymmenen vuotta Suomen ensimmäisestä Idolsista, jonka kunniaksi näytettiin 15. syyskuuta 2013 ennen kauden alkua erikoisjakso, jossa käsiteltiin edellisten kausien hetkiä ja laulajien kokemuksia Idolsista vuosien takaa. Kauden voitti Mitra Kaislaranta, joka päihitti 19. joulukuuta järjestetyssä finaalissa Joseph Miettisen. Poikkeus on se, että Heikki Paasonen on juontanut tämän kauden yksin.
8. tuotantokausi (2017)
Helmikuussa 2017 tiedotettiin Nelosen ostaneensa Idols -ohjelman oikeudet, jota esitettiin syksyllä 2017. Koelaulut alkoivat toukokuussa Helsingissä, Kuopiossa ja Oulussa. Kauden juontajat julkistettiin toukokuussa 2017. Uusi kausi alkoi 13. syyskuuta 2017.
9. tuotantokausi (2018)
Nelonen tiedotti, että Idols jatkuu yhdeksännellä tuotankaudella syksyllä 2018. Koelaulut järjestetään Helsingissä ja Oulussa. Uusina Idols-tuomareina nähdään Jannika B, Maija Vilkkumaa ja Elastinen. Tuomaristoon paluun tekee Jone Nikula.
Kritiikkiä
Ensimmäisen kauden aikana tuomareiden tylyys kilpailijoita kohtaan sai aikaan keskustelua.
MTV3 sai tammikuussa 2006 Julkisen sanan neuvostolta kirjallisen huomautuksen ohjelmassa esiintyneen piilomainonnan takia. Teleoperaattori Elisan logon näkyminen 2. tuotantokauden finaalilähetyksissä oli JSN:n mielestä piilomainontakiellon vastaista.
Saat vihata maailmaa
Saat vihata maailmaa on Nollaseiskan studioalbumi, joka julkaistiin vuonna 1999.
Vastaanotto
Soundin arvostelun mukaan kappalemateriaali on kelvollista, mutta todellisia iskuhittejä levyltä ei löydy, vaikka etenkin kertosäkeisiin on panostettu.
Marvin Plattenhardt
Marvin Plattenhardt (s. 26. tammikuuta 1992 Filderstadt, Saksa) on saksalainen jalkapalloilija, joka on pelipaikaltaan puolustaja. Hän edustaa Bundesliigassa pelaavaa Hertha Berliniä. Hän on pelannut myös Saksan maajoukkueessa.
Plattenhardt on pelannut Saksan nuorisomaajoukkueissa viitisenkymmentä ottelua. Hän voitti alle 17-vuotiaiden Euroopan-mestaruuden 2009. Saksan A-maajoukkueessa hän pelasi ensimmäisen kerran kesäkuussa 2017. Hän kuului Maanosaliittojen cupin 2017 voittaneeseen joukkueeseen ja pelasi turnauksessa yhden alkulohko-ottelun kokonaan. MM-kilpailuissa 2018 hän pelasi avauskokoonpanossa ensimmäisessä, Saksan tappioon päättyneessä alkulohko-ottelussa Meksikoa vastaan. Hän on pelannut kaikkiaan seitsemän miesten maaottelua.
Algarven yliopisto
Yliopistolla on neljä kampusta: Penha, Gambelas, Saúde ja Portimão. Penha sijaitsee Faron keskustassa ja siellä sijaitsee ammattikorkeakoulun oppilaitoksia. Se on Faron entinen ammattikorkeakoulu, joka yhdistyi yliopistoon 1980-luvulla säilyttäen kuitenkin itsenäisyytensä ja omat ammatilliset opinto-ohjelmansa.
Varsinaiset yliopiston tiedekunnat sijaitsevat Gambelasin kampuksella kuuden kilometrin päässä kaupungin keskustasta. Tiedekuntia on kolme: taloustieteellinen, humanistinen ja yhteiskuntatieteellinen sekä luonnontieteellinen.
Saúdessa sijaitsee terveystieteellinen oppilaitos ja Portimãon kaupungissa kauempana Farosta matkailuun ja johtamiseen (management) keskittynyt oppilaitos.
Yliopistossa on mahdollista suorittaa kandidaatin (licenciatura), maisterin (mestrado) ja tohtorin (doutoramento) tutkinnot.
Kapan
Kapan on Armenian kaakkoisosassa sijaitsevan Sjunik'in maakunnan pääkaupunki. Vuoden 2011 väestönlaskennan aikaan kaupungin asukasluku oli 43 190; vuosikymmen aiemmin asukkaita oli 45 711 (2001). Kaupungin läpi virtaa Vatšaganjoki.
Darmstadtin hallintopiiri
Darmstadtin hallintopiiri on yksi saksalaisen Hessenin osavaltion hallintopiireistä. Se sijaitsee eteläisen Hessenin alueella. Hallintopiirin keskuskaupunkina toimii Darmstadt, mutta alueen suurin kaupunki on Frankfurt am Main. Vuoden 2020 lopussa hallintopiirissä oli 4 026 618 asukasta ja sen pinta-ala on 7 444 neliökilometriä.
Auditointi
Auditointi on liiketaloudessa ja muussa hallinnossa tehtävä järjestelmällinen selvitys siitä, vastaavatko organisaation toiminnot ja niihin liittyvät tulokset odotuksia ja suunnitelmia.
Auditointeja on sisäisiä ja ulkoisia. Ulkoiset auditoinnit ovat määrämuotoisia ja riippumattomia (objektiivisia) arviointeja. Auditoinnissa tarkistettavat vaatimukset voivat olla esimerkiksi laatujärjestelmävaatimuksia. Auditoinnin tekee yleensä yksi tai useampi auditoinnin kohteen kannalta riippumaton henkilö. Se koostuu kenttäkäynneistä, haastatteluista ja tutustumisesta auditoinnin kannalta olennaisiin prosessikuvauksiin ja työohjeisiin. Suomessa ISO 9000- ja ISO 14000 -sertifikaatteja varten tehtävän auditoinnin voi suorittaa ainoastaan sitä varten akkreditoitu taho. Johtamisjärjestelmien auditointiohjeita on koottu Suomen Standardisoimisliitto SFS ry:n julkaisemaan standardiin SFS-EN ISO 19011.
Korkeakoulujen auditointi
Auditointi on levinnyt myös korkeakouluihin ja se on lisääntynyt erityisesti viime vuosina. Auditointiperinne on erityisen vahva Yhdysvalloissa ja Isossa-Britanniassa, joissa myös julkaistaan runsaasti korkeakoulujen välisiä ranking-listoja. Niiden julkaisijana on esimerkiksi Times Higher Education.
Korkeakouluja auditoidaan monilla tavoin. Suomessa opetusministeriön yhteydessä toimiva Korkeakoulujen arviointineuvosto auditoi muun muassa kaikkien korkeakoulujen laadunvarmistusjärjestelmät aikavälillä 2005–2011 Bolognan prosessin laadun yhtenäistämistavoitteiden pohjalta.
Hävetkää!
Hävetkää! on Timo Rautiainen & Trio Niskalaukauksen omakustanteena julkaistu ensimmäinen mini-cd vuodelta 1997.
Avausraidan "Leijonan periaatteet" sanoitukset ironisoivat Lionsklubin toimintaohjeita. Kolme seuraavaa kappaletta kertovat ympäristöasioista ja päätösraita "Tilinteon hetki" on Trio Niskalaukauksen kaikkien aikojen ensimmäinen valmistunut kappale.
Timo Rautiainen on kertonut, että cd:n kansikuvan idea on peräisin King Crimsonin vuoden 1974 albumin Red kannesta, jossa King Crimsonin jäsenistä on otettu vastaava, vain puolittaiset kasvokuvat näyttävä mustavalkovalokuva.
Hävetkää!-ep:n kustannetunnus on "BALD 1963", joka viittaa Timo Rautiaisen hiusmuotiin ("Bald" on ) ja syntymävuoteen. Ranka Recordings julkaisi ep:n uudestaan toukokuussa vuonna 2002, jolloin koodiksi annettiin "ra071".
Kappaleet "Talvi-illan tarina" ja "Lajinsa viimeiset" julkaistiin uudelleensoitettuina versioina Lopunajan merkit-albumilla vuonna 1999.
Gießenin hallintopiiri
Gießenin hallintopiiri on yksi Saksan Hessenin osavaltion hallintopiireistä. Se sijaitsee keskisen Hessenin alueella, ja sen keskuskaupunki on Gießen. Vuoden 2020 lopussa hallintopiirissä oli 1 048 740 asukasta ja sen pinta-ala on 5 381 neliökilometriä.
Gießenin hallintopiiri jakautuu viiteen piirikuntaan, Gießeniin, Lahn-Dilliin, Limburg-Weilburgiin, Marburg-Biedenkopfiin ja Vogelsbergkreisiin. Piirikuntaan kuulumattomia kaupunkeja ei hallintopiirissä ole.
Ylikiimingin vaakuna
thumb|150px|Ylikiimingin vaakuna (1957–2008) Ylikiimingin kunnanvaakunan ovat suunnitelleet taiteilija Oskari Jauhiainen ja heraldikko Olof Eriksson, ja se on vahvistettu 3. toukokuuta 1957. Vaakunan selitys on 'sinisessä kentässä kolme kultaista pajurekeä alakkain', ja se on saanut aiheensa Rekikylästä ja siellä toimineista rekien tekijöistä.
Vaakuna muuttui epäviralliseksi kotiseutuvaakunaksi 2009 Ylikiimingin liityttyä Oulun kaupunkiin.
Dale E. Kildee
thumb|right|Dale E. Kildee Dale Edward Kildee (16. syyskuuta 1929 Flint, Michigan – 13. lokakuuta 2021 Flint, Michigan ) oli yhdysvaltalainen demokraattisen puolueen poliitikko. Hän toimi Yhdysvaltain edustajainhuoneen jäsenenä vuosina 1977–2013.
Kildee edusti vuoteen 1993 Michiganin seitsemättä vaalipiiriä, mutta siirtyi sitten yhdeksänteen. Vuodesta 2003 hän istui kongressissa Michiganin viidennestä vaalipiiristä. Hän ei ollut enää ehdolla marraskuun 2012 vaaleissa, joissa hänen seuraajakseen valittiin hänen veljenpoikansa Dan Kildee.
Kildee syntyi Flintissä, Michiganissa, ja suoritti kotiosavaltiossaan suurimman osan opinnoistaan. Ennen poliittista uraansa hän toimi opetustöissä.
NBA-kausi 2018–2019
NBA-kausi 2018–2019 oli NBA-koripallosarjan 73. kausi. Runkosarja alkoi 16. lokakuuta 2018 ja päättyi 10. huhtikuuta 2019. Viimeiseksi jäänyt kuudes loppuottelu pelattiin 13. kesäkuuta. Mestaruuden voitti ensimmäisenä kanadalaisena joukkueena Toronto Raptors.
Pudotuspelit
* divisioonan voittaja
lihavoitu ottelusarjan voittaja
Peyton Manning
Peyton Williams Manning (s. 24. maaliskuuta 1976 New Orleans, Louisiana) on yhdysvaltalainen uransa lopettanut amerikkalaisen jalkapallon pelaaja, pelipaikaltaan pelinrakentaja. Manning edusti ammattilaisurallaan NFL-liigan Indianapolis Coltsia sekä Denver Broncosia.
Manning oli vuoden 1998 NFL:n varaustilaisuuden ensimmäinen varaus ja voitti Super Bowlin urallaan kahdesti, 2006 ja 2015.
Manning ilmoitti lopettavansa uransa kauden 2015 jälkeen.
Tausta
Manningin isä Archie Manning on myös entinen pelinrakentaja, joka pelasi vuosina 1971–1982 New Orleans Saintsissä, 1982–1983 Houston Oilersissa sekä 1983–1984 Minnesota Vikingsissa. Lisäksi hänen pikkuveljensä Eli Manning pelaa NFL:ssä New York Giantsin joukkueessa. Eli valittiin Super Bowl XLII:n arvokkaimmaksi pelaajaksi vuonna 2008 ja Super Bowl XLVI:n arvokkaimmaksi pelaajaksi vuonna 2012.
Ennen NFL:ää
Manning kävi Isidore Newmanin koulua New Orleansinssa. Hän johti koulun joukkueen kolmen kauden aikana 34–5-saldoon, ja voitti Gatorade Circle of Champions National Player-of-the-Year palkinnon.
Yliopiston valinnassaan Manning yllätti monet valitessaan Tennesseen yliopiston, isänsä koulun Mississippin yliopiston sijaan. Yliopistossa Manning aloitti loistavasti, joukkueen voitettua heti avauskaudella Gator Bowlin. Hän menestyi Collegessa ja voitti viimeisenä vuotenaan lukuisia palkintoja kuten Maxwell Awardin, Davey O'Brien Awardin, Johnny Unitas Awardin ja parhaan yliopistourheilijan ESPY-palkinnon. Manning ei kuitenkaan voittanut arvostetuinta palkintoa, parhaalle yliopistopelaajalle jaettavaa Heisman Trophyä.
NFL-ura
thumb|left|Peyton Manning [[Pro Bowl|Pro Bowlissa vuonna 2005.|270px]]
Luettelo Haapaveden julkisista taideteoksista ja muistomerkeistä
Luettelo Haapaveden julkisista taideteoksista ja muistomerkeistä sisältää Haapaveden kaupungissa olevat pysyvät patsaat, muistomerkit ja muistolaatat.
Peyton Manning
NFL-ura
Indianapolis Colts valitsi Manningin vuoden 1998 varaustilaisuudessa ensimmäisenä pelaajana. Hänet valittiin Super Bowl XLI:n arvokkaimmaksi pelaajaksi vuonna 2007. Hänet on myös valittu koko NFL:n arvokkaimmaksi pelaajaksi eli MVP:ksi neljä kertaa, useammin kuin kukaan muu. Lisäksi Manning on pelannut 12 kertaa liigan tähdistöottelussa, Pro Bowlissa.
Manning oli koko kauden 2011 sivussa niskavammojen takia. Coltsin kausi ilman Manningia oli katastrofaalinen ja joukkue sai NFL:n huonoimpana joukkueena vuoden 2012 varaustilaisuuden ykkösvarauksen. Joukkueen aikomus oli käyttää tämä varaus uuteen ykköspelirakentajaan, Stanfordin yliopiston huippulupaukseen Andrew Luckiin. Näin ollen kaupungissa jo ikoniksi noussut Manning vapautettiin sopimuksestaan.
Manningin harkittua kuukauden ajan eri vaihtoehtoja, Denver Broncos ja Manning allekirjoittivat viisivuotisen sopimuksen maaliskuussa 2012. Kauden 2013 avausottelussa edelliskauden mestaria Baltimore Ravensia vastaan hän heitti yhteensä seitsemän maalia, ollen ensimmäinen tähän saavutukseen yltänyt pelinrakentaja sitten 1960-luvun lopun. Helmikuussa 2014 Manning pelasi kolmannen kerran Super Bowlissa, mutta tuloksena oli tappio Seattle Seahawksille. Kaudella 2015 Manning menetti paikkansa aloittavana pelinrakentajana Brock Osweilerille, mutta sai paikkansa takaisin pudotuspeleissä. Kausi päättyi Manningin neljänteen Super Bowliin ja toiseen mestaruuteen.
Kauden jälkeen, 7. maaliskuuta 2016, Manning ilmoitti Denverissä pidetyssä tiedotustilaisuudessa päättävänsä uransa 18 kauden jälkeen. Hänet valittiin Pro Football Hall of Fameen vuonna 2021.
Muuta
Manning on amerikkalaisen jalkapallon ulkopuolella muun muassa ollut Xboxin NFL Fever 2003 -videopelin kannessa, tuottanut jakson Saturday Night Liveen ja ollut vieraana Simpsoneissa yhdessä veljiensä Elin ja Cooperin kanssa.
Perjantai (lehti)
Perjantai oli Oulussa ilmestynyt kaunokirjallinen viikkolehti, jossa julkaistiin erityisesti aloittelevien kirjoittajien tekstejä. Perjantain perustivat Oulussa 1924 taloudenhoitaja Juho Kastell (myöh. Kastemaa), kirjapainonjohtaja Oskari Pako ja opettaja Erkki Tuomikoski. Lehti alkoi ilmestyä säännöllisesti vuoden 1925 alusta. Perjantai kilpaili alusta saakka kaksikymmentä vuotta vanhemman Nyyrikki-viikkolehden kanssa lukijoista. Perjantai-lehteä kustantava Perjantai ky osti Nyyrikin 1972 ja Sirpaleen 1976.
Vastaavia kaunokirjallisia lehtiä perustettiin Oulussa muitakin, kuten Revontulet, Merikoski ja 1927 perustettu Sirpale, jonka perustaja oli Juho Henrik (Hannes) Haikala, ent. Hekkala. Näistä oululaisista kaunokirjallisista viikkolehdistä ilmestyy enää Nyyrikki.
Rautatiekirjakaupan irtonumeromyynnissä Perjantai oli vuonna 1933 sijalla 4, vuonna 1943 sijalla 7, vuonna 1953 sijalla 14, vuonna 1963 sijalla 15, vuonna 1973 sijalla 36 ja vuonna 1983 enää sijalla 50.
HMS Illustrious
HMS Illustrious on ollut viiden Britannian Kuninkaallisen laivaston aluksen nimenä.
Romanian kuningaskunta
Romanian kuningaskunta oli valtio, joka muodostui vuonna 1859 Moldovan ja Valakian ruhtinaskuntien yhdistyttyä. Tuolloin valtion nimi oli Romanian yhdistyneet Moldovan ja Valakian ruhtinaskunnat. Se oli aluksi Osmanien valtakunnan alainen personaaliunioni, mutta muodostui itsenäiseksi kuningaskunnaksi siitä itsenäistyttyään vuonna 1877, minkä jälkeen se sai kansainvälisen tunnustuksen. Monarkia muuttui sosialistiseksi kansantasavallaksi vuonna 1947, kun Romanian kommunistinen puolue tuli valtaan.
Itsenäistyminen
Yhdistyneitä ruhtinaskuntia hallinnut Alexandru Ion Cuza pakotettiin luopumaan ruhtinaan asemasta helmikuussa vuonna 1866. Romanian ruhtinaaksi valittiin saksalainen prinssi Kaarle. Romanian yhdistyneillä Moldovan ja Valakian ruhtinaskunnilla oli nykyaikainen perustuslaki, joka oli hyväksytty vuonna 1866. Se oli laadittu Belgian mallin mukaan ja sisälsi parlamentarismin ja vallanjako-opin periaatteet. Perustuslain mukaan yhdistyneiden ruhtinaskuntien muodostama valtio oli perustuslaillinen monarkia.
Romanian kuningaskunnan itsenäisyysjulistus luettiin 9. toukokuuta vuonna 1877 Romanian parlamentissa. Seuraavana vuonna Berliinin kongressi hyväksyi Romanian itsenäistymisen ja eron Osmanien valtakunnasta. Saksan keisarikunta oli Berliinin kongressissa asettanut Romanian itsenäisyyden hyväksymiselle ehtoja: Romanian täytyi korvata Stroudsbergin ja Bleichröderin pankeille Romanian rautateiden rakentamisesta syntyneet tappiot, ja Romanian juutalaisille täytyi myöntää kansalaisoikeudet.
Itsenäistymisen aikaan kyrilliset aakkoset korvattiin latinalaisilla. Monet opiskelijat muuttivat Pariisiin hankkiakseen korkeakoulututkinnon. Moldovan ja Valakian ruhtinaskunnat olivat olleet satoja vuosia osmanien alaisuudessa ja eristettyinä Länsi-Euroopassa tapahtuneesta kehityksestä. Sen vuoksi itsenäistyneellä Romanialla oli 1800-luvun loppupuolella tarve nopeasti päästä mukaan yhteistyöhön ja synkronoitua nykyaikaisten valtioiden kanssa.
Ensimmäinen maailmansota
Vuonna 1881 ruhtinas Kaarle kruunattiin kuninkaaksi, ja Romaniasta tuli kuningaskunta. Romania liittyi vuonna 1883 kolmilittoon, mikä turvasi sen rajat. Liittosopimus uudistettiin vuosina 1892, 1896, 1902 ja 1913. Liittosopimus oli kuninkaan lisäksi vain pääministerin ja ulkoministerin tiedossa, eikä sitä annettu Romanian parlamentin ratifioitavaksi. Romania vaihtoi kolmiliittosopimuksesta huolimatta ensimmäisessä maailmansodassa ympärysvaltojen puolelle vuonna 1916 oltuaan ensin puolueettomalla kannalla. Romania julisti sodan Itävalta-Unkarille 27. elokuuta vuonna 1916, koska se halusi Unkarin hallituksen muuttavan Transilvaniassa asuvia romanialaisia vastaan suunnattua kansallisuuspolitiikkaansa. Unkarin hallitus oli aiemmin kieltäytynyt Transilvaniassa asuvien romanialaisten vaatimuksista.
Sodassa Romanian armeija joutui pian alakynteen, ja Saksan armeija miehitti yhdessä Bulgarian armeijan kanssa kolme neljäsosaa Romaniasta. Pääministeri Alexandru Marghiloman allekirjoitti keskusvaltojen kanssa neuvotellun rauhansopimuksen Bukarestissa toukokuussa vuonna 1918, ja Romania irtautui sodasta. Se liittyi kuitenkin uudelleen sotaan marraskuussa, Saksan armeija vetäytyi pois Romanian alueelta ja kuningas Ferdinand I palasi Bukarestiin.
Toinen maailmansota
Vuonna 1920 ratifioitiin asiakirjat, joilla historialliset provinssit muodostivat liiton kuningaskunnan kanssa. Perustuslaki uusittiin vuonna 1923. Uusi perustuslaki antoi kuninkaalle oikeuden hajottaa parlamentti, minkä seurauksena seuraavien kymmenen vuoden aikana Romaniassa oli 25 hallitusta. Kuningas Kaarle II otti vuonna 1938 Romanian parlamentin vallan itselleen, jolloin Romanian kuningaskunta muuttui absoluuttiseksi monarkiaksi. Parlamentti jatkoi kokoontumista, mutta sillä ei enää ollut päätösvaltaa.
Toisessa maailmansodassa Romania oli aluksi puolueeton. Syyskuussa vuonna 1940 pääministeriksi nimitettiin Ion Antonescu, joka halusi liittoutua Natsi-Saksan kanssa. Samalla parlamentin toiminta keskeytettiin kokonaan, kuningas Kaarle II luopui kruunustaan ja Romania muuttui sotilasdiktatuuriksi. Uusi kuningas Mikael oli edustuksellinen valtionpäämies ilman poliittista päätösvaltaa. Romania liittyi vuonna 1941 Natsi-Saksan hyökkäykseen Neuvostoliittoa vastaan ja valloitti Bessarabian ja osan Bukovinasta. Antonescun johdolla aloitettiin juutalaisten hävittäminen. Elokuussa vuonna 1944 puna-armeija tunkeutui Iașiin, ja Antonescu syrjäytettiin kuningas Mikaelin järjestämällä vallankaappauksella, minkä jälkeen Romanian hallitusmuodoksi palautettiin perustuslaillinen monarkia ja maa vaihtoi sodassa puolta. Uudeksi pääministeriksi kuningas nimitti kenraali Constantin Sănătescun. Neuvostoliiton painostuksesta kuningas vaihtoi 6.3.1945 pääministeriksi Petru Grozan.
Talous
pienoiskuva|Negrei 250 mm Model 1916 Itsenäistyneen Romanian kuningaskunnan talous perustui maanviljelyyn, jossa vehnä oli tärkeä viljakasvi. Ylijäämän vienti ulkomaille tuotti maanomistajilla tuloja. Teollisuus alkoi 1880-luvulla tuottaa entistä enemmän kulutushyödykkeitä. Sitä auttoivat hallituksen protektionistinen politiikka ja ulkomainen pääoma, mutta metallurgian osaaminen oli vielä teollisuuden kehittymisen kannalta liian vähäistä. Ulkomaankauppa oli varsinkin Saksan ja Itävalta-Unkarin kanssa kasvussa. Vienti koostui maataloustuotteista ja raaka-aineista, tuonti valmiista tuotteista. Talouskasvun myötä Romaniaan perustettiin suuria yksityisiä pankkeja ja vuonna 1880 valtion pankki sekä rakennettiin rautatie- ja valtatieverkostoja.
Romanian sotateollisuus keskittyi ensimmäisen maailmansodan aikana kenttä- ja ilmatorjuntatykkien valmistukseen. Ne valmistettiin pääasiassa muokkaamalla Saksassa ja Ranskassa linnoituksia varten valmistettuja tykkejä, mutta Romania suunnitteli ja valmisti myös alusta alkaen omaa tuotantoa olleen tykin (250 mm Negrei model 1916).
Vuosina 1918-21 toteutettiin maareformi, jossa 6 miljoonaa hehtaaria maata siirrettiin suurmaanomistajilta pientilallisille. Ensimmäisen maailmansodan jälkeen teräksen, kivihiilen ja öljyn tuotanto kasvoi Romaniassa huomattavasti. Kaupunkien määrä ja koko kasvoivat. Pääkaupunki Bukarestilla oli Romania suurimpana kaupunkina keskeinen asema. Se oli teollisuuden, talouselämän ja kulttuurin keskus.
Maailmansotien välisenä aikana Romaniaan perustettiin kaksi lentokonetehdasta, jotka valmistivat lentokoneita Romanian ilmavoimille. Suuri lama aiheutti Romaniassa levottomuuksia, korkean työttömyyden ja lakkoja, mutta 1930-luvun puolivälissä talous alkoi toipua. Vuonna 1938 Romanian bruttokansantuote oli 19,4 miljardia dollaria, kun esimerkiksi Yhdysvaltojen lukema samana vuonna oli 800,3 miljardia dollaria.
Isabel (Salomonsaaret)
200px|thumb|Isabel Salomonsaarten kartalla Isabel on yksi Salomonsaarten maakunnista. Sen pääkaupunki on Buala Santa Isabelin saarella. Maakunnan pinta-ala on 4 136 km2,  ja vuoden 2009 väestönlaskennassa siellä oli 26 158  asukasta.
Isabelin maakunnan alueelle saapui ensimmäisenä eurooppalaisena Álvaro de Mendaña de Neira vuonna 1568. Maakunnan korkein kohta on Mount Kubonitu, joka kohoaa 1 120 metrin korkeuteen merenpinnan yläpuolelle.
Azura Skye
Azura Skye, alk. Azura Dawn Storozynski (s. 8. marraskuuta 1981, Northridge, Los Angeles, Kalifornia) on yhdysvaltalainen näyttelijä. Hänet tunnetaan muun muassa rooleistaan televisiosarjoista Zoe, Duncan, Jack and Jane (1999–2000) ja Buffy, vampyyrintappaja (1997–2003).
Zoe, Duncan, Jack and Jane
Skyen tunnetuimpiin rooleihin kuuluu kenties Janen rooli televisiosarjassa Zoe, Duncan, Jack and Jane. Sarja alkoi vuonna 1999 ja päättyi vuotta myöhemmin vuonna 2000 kahden tuotantokauden ja 26 jakson jälkeen. Toisella tuotantokaudella sarjan nimeksi vaihdettiin lyhyempi Zoe.... Skyen lisäksi muissa nimirooleissa näyttelivät muun muassa Michael Rosenbaum ja Selma Blair.
Buffy
Vuonna 2002 Skye vieraili Buffy, vampyyrintappaja -sarjassa sen seitsemännellä ja viimeiseksi jääneellä tuotantokaudella yhteensä kaksi kertaa. Hän vieraili Cassie Newtonina ensi kertaa kauden neljännessä jaksossa Avun tarpeessa, ja seuraavan kerran hän esiintyi kauden seitsemännessä jaksossa Pahan pauloissa tällä kertaa Ensimmäisen pahan roolissa. Hänen ei alun perin ollut määrä esiintyä jälkimmäisessä jaksossa vaan Taraa näytelleen Amber Bensonin oli määrä palata jakson ajaksi sarjaan. Benson oli kuitenkin haluton kuvaamaan Taraa pahana eikä halunnut palata rooliin, minkä vuoksi Cassien hahmo otettiin vielä kerran mukaan sarjaan.
Muut työt
Skye on vieraillut lukuisissa televisiosarjoissa ja esiintynyt useissa elokuvissa. Hän on vieraillut muun muassa televisiosarjassa CSI: Miami vuosina 2003–2005 yhteensä neljän jakson verran. Hänen muihin televisiovierailunsa kuuluvat muun muassa sarjat House, Bones ja Aavekuiskaaja. Skye on esiintynyt muun muassa elokuvissa 28 päivää (2000), Red Dragon (2002), Carolina (2003) ja One Missed Call (2008). Hänen uusimman elokuvansa Like Moles, Like Rats on määrä ilmestyä vuonna 2008.
SWAT
thumb|250px|SWAT-yksikön jäseniä. SWAT-ryhmä (lyhenne sanoista Special Weapons and Tactics, suomeksi erikoisaseet ja -taktiikat) on yleisnimitys Yhdysvaltain poliisin erikoisosastoille, joita käytetään muun muassa piiritys- ja panttivankitilanteissa.
SWAT-ryhmät ovat paikallispoliisin erikoisyksikköjä.
Liittovaltion poliisilla (FBI) on oma koko maassa toimiva terrorisminvastainen erikoisyksikkö, FBI HRT. Vapaasti suomeksi käännettynä HRT on "panttivankien vaputustiimi"
Suomessa vastaava poliisin erikoisyksikkö on Valmiusyksikkö Karhu.
Varustus
SWAT-ryhmän varustuksiin kuuluu erilaisiin tilanteisiin tarkoitettuja aseita. Niitä ovat muun muassa rynnäkkökiväärit, konepistoolit, haulikot, karbiinit ja ryhmän tarkka-ampujilla tarkkuuskiväärit. Lisäksi SWAT-ryhmä käyttää tarvittaessa kyynelkaasua ja sokaisukranaatteja.
Ryhmällä on käytössä myös muita erikoisvälineitä, joihin kuuluvat esimerkiksi kovat suojaliivit, erikoisvalmisteiset varsikengät, tiirikointi/ovenmurtovälineet, panssaroidut kulkuneuvot ja lämpö- ja pimeänäkölaitteet sekä erikoispeilit, joilla he voivat katsoa vaikkapa oven alitse.
Ajoneuvot
thumb|250px|Metro Nashville Policen SWAT-ajoneuvoja. SWAT käyttää erilaisia panssaroituja ajoneuvoja. Ajoneuvokantaan kuuluvat mm. ARV-ajoneuvot (Armored Rescue Vehicle, panssaroitu pelastusajoneuvo), panssaroidut rekat, bussit sekä helikopterit. Lisäksi SWAT saattaa käyttää myös ulkomuodoltaan normaaleja ajoneuvoja. SWAT on joissakin tapauksissa käyttänyt myös paikalla olleita satunnaisia ajoneuvoja; North Hollywoodin pankkiryöstön yhteydessä vuonna 1997 SWAT otti käyttöönsä pankin oman rahankuljetusauton hakeakseen loukkaantuneita poliiseja tulen alta.
Kiinan Pekingissä toimiva SWAT-tiimi käyttää lisäksi erikoisvarusteltuja Hummer-katumaastureita.
SWAT fiktiossa
SWAT-ryhmien toimintaa on nähty usein erilaisissa toimintaelokuvissa ja televisiosarjoissa. Aiheesta on tehty myös pelejä, joista tunnetuimpia ovat Sierran SWAT-pelisarja. Yksi tunnetuimmista SWATin elokuva-esiintymisistä tapahtui vuonna 2003 julkaistussa Clark Johnsonin elokuvassa S.W.A.T.. SWAT-joukot ovat myös mukana Mirror’s Edge -pelin päävastustajina.
Fátima Madrid
Fátima Madrid Calancha (s. 28. joulukuuta 1979 Sevilla, Andalusia) on entinen espanjalainen uimari, joka osallistui kotimaansa riveissä kesäolympialaisiin 1996. Siellä hän karsiutui alkuerissä 4 × 100 metrin vapaauintiviestissä, yhdessä Blanca Cerónin, Susanna Garabatosin, ja Claudia Francon kanssa.
Hitchball 4000
Hitchball 4000 on Pohjoismaiden suurin liftauskilpailu. Kilpailijat liftaavat pareittain viikonlopun aikana Helsingistä pois ja takaisin. Lisäksi jokaisella joukkueella on mukanaan gps-lähetin, jonka avulla liftaajien sijaintia voi seurata reaaliajassa Hitchball 4000:n verkkosivuilla. Kilpailun pääsarjan voittaa ja Hitchball 4000 -kiertopokaalin saa seuraavaksi vuodeksi pari, joka liftaa viikonlopun aikana pisimmälle ja ehtii ajoissa takaisin. Spirit of Hitchball -palkinnolla puolestaan huomioidaan tiimi, joka edisti parhaiten liftauskulttuuria asenteellaan ja viestinnällään sosiaalisessa mediassa. Hitchball 4000 järjestetään joka vuosi kesäkuun ensimmäisenä viikonloppuna.
Kilpailun järjestäjänä toimii HitchPro ry, liftauskulttuurin levittämistä varten perustettu yhdistys. Kilpailun tavoitteena on todistaa liftauksen helppous ja turvallisuus ja laajemmin osoittaa, että pohjoismaalaiset yhteiskunnat ovat turvallisia ja että tuntemattomiin ihmisiin voi luottaa.
Ensimmäisen kerran Hitchball 4000 järjestettiin vuonna 2013. Kilpailun suosio on kasvanut vuosi vuodelta, ja vuonna 2016 osallistujia oli yli 100 henkilöä. Vuosien varrella osallistujat ovat saavuttaneet muun muassa Strykówin, Varsovan, Tukholman, Inarin ja Muonion.
Kanadan Grand Prix 1996
Kanadan Grand Prix 1996 oli Formula 1 -sarjan historian 589. osakilpailu. Se ajettiin 16. kesäkuuta Circuit Gilles Villeneuvella. Williams-talli otti kilpailussa kaksoisvoiton, kun Damon Hill ajoi ruutulipulle ensimmäisenä ja kotiyleisön edessä ajanut Jacques Villeneuve tuli toiseksi.
Onnenapila
Onnenapila tarkoittaa seuraavia asioita:
Azorientähkiötoppo
Azorientähkiötoppo (Rostraria azorica) on heinäkasvien (Poaceae) heimoon, tähkiötoppojen (Rostraria) sukuun kuuluva kasvilaji. Azorientähkiötoppo muistuttaa harjatähkiötoppoa (Rostraria cristata).
Azorientähkiötoppo on yksivuotinen, mätästävä heinälaji, joka voi kasvaa 2,5–18 cm korkeaksi. Lehtilavat ovat 2–11 cm pitkiä ja 1,5–3 mm leveitä sekä tasapintaisia. Kieleke on kalvomainen ja 0,5–1,5 mm pitkä. Kukintona oleva röyhy on kapeanpuikea, 1,5–8 cm pitkä ja halkaisijaltaan 0,3–0,9 cm. Tähkylät ovat 5,5–9 mm pitkiä, 2–5 mm leveitä ja niissä on kolmesta kahdeksaan kukkaa. Tähkylöiden kaleet ovat keskenään erinäköiset. Ulkokale on kapeansoikea, 3–6,5 mm pitkä ja kaksi- tai kolmisuoninen. Sisäkale on soikea, 4–7 mm pitkä ja yleensä viisisuoninen, joskus nelisuoninen. Ulkohelve on soikea, 5–6 mm pitkä ja viisisuoninen. Ulkohelpeessä on 2,25–4 mm pitkä vihne. Sisähelve on kaksisuoninen ja pituudeltaan kolme neljäsosaa ulkohelpeen pituudesta tai lähes yhtä pitkä kuin ulkohelve. Heteitä on kolme ja ponnet ovat 0,9–1,6 mm pitkiä.
Azorientähkiötoppo kasvaa merenrannan kallioilla ja hiekkaisilla kasvupaikoilla, valleilla sekä teiden varsilla merenpinnan tasosta aina noin 180 metrin korkeuteen asti. Laji kasvaa yleensä lähellä merta sekä usein yhdessä azorienhaprakauran (Gaudinia coarctata) kanssa. Azorientähkiötoppo tunnetaan ainoastaan Azoreihin kuuluvalta Santa Marian saarelta, jossa se on paikallisesti yleinen.
Tuominopsasiipi
Tuominopsasiipi (Satyrium pruni) on sinisiipisten heimoon ja nopsasiipien alaheimoon kuuluva pieni päiväperhonen. Laji esiintyy palearktisella alueella.
Koko ja ulkonäkö
Tuominopsasiiven siipiväli on yleensä 30–35 mm. Suomessa on mitattu siipien kärkiväliksi 25–36 mm ja naaraat ovat keskimäärin koiraita kookkaampia. Siipien yläpuolen pääväri on koiraalla ruskeanmusta. Etusiiven yläpuolella on koiraalla pieni koirastäplä ja naaraalla postdiskaalialassa epämääräinen kellertävä täplä. Takasiiven yläpuolella on koiraalla submarginaalialassa oranssinvärisiä täpliä, jotka ovat naaraalla yhtyneet lähes yhtenäiseksi juovaksi. Siipien yläpinnan pääsee luonnossa näkemään yleensä vain lentävällä yksilöllä. Takasiiven ulkoreunassa lähellä siiven takanurkkaa on kaksi kannusta, joista taaempi on pitempi. Siipien alapinnat ovat harmaanruskeat. Etusiiven alapinnalla on ohut valkoinen poikkijuova ja sen ulkopuolella muutama pieni musta täplä. Takasiiven alapuolella on molemmilla sukupuolilla submarginaalialassa oranssinvärinen juova ja sen sisäpuolella rivi mustia valkoreunaisia täpliä. Siipien alapuolella on siipisuonten kohdilla katkeileva valkoinen poikkiviiru, joka ei muodosta selvää W-kirjaimen muotoista kuviota.
River City Ransom
River City Ransom ( ja Euroopassa Street Gangs) on Technos Japanin kehittämä beat 'em up, joka on julkaistu vuonna 1989. Alkuperämaassaan Japanissa peli on osa laajaa Nekketsu Koha Kunio-Kun -sarjaa. Pelityypiltään River City Ransom yhdistelee sivuttain skrollaavaa Beat 'em upia ja roolipeliä.
Tuominopsasiipi
Koko ja ulkonäkö
Samannäköinen laji on jalavanopsasiipi (Satyrium w-album), jolla on takasiiven alapinnalla selkeä valkoinen W-kuvio.
Levinneisyys ja lentoaika
Tuominopsasiiven levinneisyysalue ulottuu Länsi-Euroopasta Siperian kautta Amurille ja Koreaan. Laji puuttuu eteläisimmästä ja pohjoisimmasta Euroopasta. Britteinsaarilla Englannissa tuominopsasiipi esiintyy harvinaisena ja paikallisena. Fennoskandiassa levinneisyysalue ulottuu Ruotsin ja Suomen eteläosiin. Ruotsissa laji on levinneisyydeltään kaakkoinen ja muissa Pohjoismaissa sitä ei tavata lainkaan.
River City Ransom
Alun perin peli julkaistiin Nintendo Entertainment Systemille. Japanissa peli julkaistiin vähän myöhemmin myös Sharp X68000:lle ja PC Enginelle. Vuonna 2004 pelistä ilmestyi paranneltu versio Game Boy Advancelle, River City Ransom EX. Pelin NES-versio on myös julkaistu ladattavaksi Wiin Virtual Consoleen 21. helmikuuta 2008. Japanissa Downtown Nekketsu Monogatari menestyi hyvin, länsimaissa taas peli ei ollut ilmestyessään erityisen suosittu. Erilaisen pelattattavuutensa ja huumorinsa ansiosta River City Ransomia pidetään nykyään kulttiklassikkona.
Juoni
Pelin juoni on tyypillinen 1980-luvun videopelille: Pelin pääpahis Slick ja hänen väkivaltaiset jenginsä ovat vallanneet River Cityn kaupungin ja kidnapanneet toisen päähahmon, Ryanin, tyttöystävän Cyndin. Jäljelle jäävä ainoa vaihtoehto on se, että päähenkilöiden Alexin ja Ryanin (Japanissa nimillä Kunio ja Riki) on raivattava tiensä läpi River Cityn ja taisteltava jengejä vastaan, pelastaa Cyndi ja lopulta voittaa itse pääpahis Slick. Alkuperäisessä japaninkielisessä versiossa vanhat kilpailijat Kunio ja Riki päättävät yhdistää voimansa pelastaakseen Reihou-koululaisten kaappaaman Rikin tyttöystävän Mamin.
Tuominopsasiipi
Elinympäristö ja elintavat
Tuominopsasiiven elinympäristöä ovat rehevät lehtimetsät, lehtomaiset metsät, peltojen, niittyjen ja metsien reunat, puutarhat sekä teiden ja katujen varret. Se elää lähisukulaisiaan harvemmin kovin avoimissa ympäristöissä. Koiraat oleilevat usein ryhminä ja lentelevät latvustoissa etsien naaraita. Laji on esiintymiseltään paikoittainen ja esiintymispaikoillakin yksilömäärät ovat yleensä pieniä. Lisäksi perhoset voivat pysytellä paikoillaan tunteja ja käyvät harvoin kukilla nauttien ravinnokseen ilmeisesti pääasiassa kirvojen lehdille pudottamaa mesikasteella. Usein paras tapa selvittää tuominopsasiiven esiintymistä paikalla onkin etsiä munia puiden oksilta.
Naaras munii ravintokasvin oksille valoisaan mutta tuulensuojaiseen paikkaan ja kuoriutumisvalmis toukka talvehtii munan sisällä. Toukat kuoriutuvat aikaisin keväällä ja elävät pääasiassa yöaktiivisina syöden kukintoja ja myöhemmin lehtiä. Toukkakehityksen kesto on 4–11 viikkoa riippuen hyvin vahvasti lämpötilasta. Toukka myös koteloituu ravintokasvin oksalle, johonkotelo kiinnittyy silkkirihman avulla. Kotelovaheen kesto on 2–4 viikkoa.
Dangha
Dangha on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen varrella 35 kilometriä Diréstä koilliseen. Kunnassa on 13 000 asukasta (vuonna 2009).
Tuominopsasiipi
Ravintokasvi
Toukan ravintokasveja ovat tuomi (Prunus padus), oratuomi (Prunus spinosa), luumupuu (Prunus domestica) ja vadelma (Rubus idaeus).
River City Ransom
Pelaaminen
River City Ransomissa on oman aikansa toimintapeliksi paljon puhetta, myös viholliset sanovat yleensä jotain taisteluissa ja varsinkin heidän kuolinhuutonsa "BARF!" on noussut koko pelin tavaramerkiksi.
Dangha
Danghan kunnan pinta-ala on arviolta 120 neliökilometriä. Se rajoittuu etelässä Dirén piirin Haïbongon, lännessä Kirchamban ja Tinguereguifin, pohjoisessa Garbakoïran ja idässä Gourma-Rharousin piirin Haribomon kuntiin. Seutu kuuluu Saharan ja Sahelin siirtymä-alueeseen. Sen läpi virtaavat Nigerjoen haarat Haoussa Issa ja Gourma Issa, jotka muodostavat tulva-aikaan lukuisia järviä.
River City Ransom
Lokalisointi
Peliä on lokalisoitu länsimaihin. Kun Downtown Nekketsu Monogatari julkaistiin Amerikassa ja Euroopassa Nintendo Entertainment Systemille nimillä River City Ransom ja Street Gangs, pelin ulkoasuun tehtiin muutoksia, että se näyttäisi enemmän länsimaiselta. Huomattavin muutos on pelihahmojen vaatetus. Japanissa hahmoilla on koulupuvut, länsimaissa farkut ja T-paita. Myös rahayksikkö vaihdettiin jenistä dollariksi. River City Ransom EX -pelissä hahmojen ulkonäköä ei enää vaihdettu, ja ne näyttävät samoilta kaikkien alueiden versioissa.
Parannellut versiot
thumb|201px|right|Japanissa peli oli tarpeeksi suosittu saadakseen useita eri versioita eri konsoleilla. Kuvassa graafisesti paranneltu [[PC Engine -versio.]] Paranneltuja versioita pelistä on julkaistu Sharp X68000:lle, PC Enginelle ja Game Boy Advancelle.
Sharp X68000 -versio oli grafiikoiltaan lähes samaa tasoa kuin NES-versio, mutta lisäsi peliin uusia pomotaisteluita ja alueita. PC Enginellä peli taas sai uudistetut grafiikat ja äänet. Näissä molemmissa oli mukana myös ääninäyttelyä. Nämä kaksi julkaistiin vain Japanissa.
Jatko-osa
Vaikka Japanissa Kunio-kun -pelisarjassa julkaistiin muutamia muita beat 'em up -tyyppisiä pelejä, pelille ei julkaistu suoraa jatko-osaa. Vuonna 2011 japanilainen Miracle Kidz julkisti pelin nimeltä Downtown Nekketsu Monogatari 2, jonka oli tarkoitus olla virallinen jatko-osa. Pelin kehitys kuitenkin keskeytettiin vuonna 2012.
River City Ransom: Underground
Syyskuussa 2013 kanadalainen kehittäjä Conatus Creative ilmoitti olevansa kehittämässä pelille virallisesti lisensoitua jatko-osaa nimeltä River City Ransom Underground. Projektille haettiin rahoitusta Kickstarter-palvelussa ja se pääsi tavoitteeseensa. Useiden lykkäyksien jälkeen peli julkaistiin helmikuussa 2017 Windowsille, Macille ja Linuxille Steam-jakelualustan kautta.
Undergroundin graafinen ilme käyttää NES-tyylistä pikseligrafiikkaa alkuperäisen pelin tapaan, kuitenkin parannelluilla animaatioilla ja muilla uusilla ominaisuuksilla. Pelin tarina sijoittuu 25 vuotta alkuperäisen pelin jälkeen, ja myös hahmojen ulkonäkö on muuttunut sen mukaisesti. Peli on tarkoitettu jatko-osaksi nimenomaan länsimaiselle lokalisoidulle River City Ransomille, ja siten pysyy erillään japanilaisesta Kunio-kun -juonijatkumosta. Pelattavina hahmoina ovat Alex, Ryan ja useita uusia hahmoja. Peli tukee neljän pelaajan moninpeliä.
Dangha
Kuntaan kuuluu 15 kylää ja paimentolaisryhmää. Asukkaat ovat songhaita, tuaregeja ja bozoja. Vallitseva uskonto on islam.
Paikallisia elinkeinoja ovat maanviljely, karjanhoito, kalastus ja kaupankäynti. Tärkeimmät viljelykasvit ovat riisi ja vehnä.
10,000 Maniacsin diskografia
Tämä on yhdysvaltalaisen pop-rockyhtye 10,000 Maniacsin diskografia.
HMS Implacable
HMS Implacable on ollut kolmen Britannian Kuninkaallisen laivaston aluksen nimenä.
Jalavanopsasiipi
Jalavanopsasiipi (Satyrium w-album) on sinisiipisten heimoon ja nopsasiipien alaheimoon kuuluva pieni päiväperhonen. Laji esiintyy palearktisella alueella.
MD-studio
Studion asiakkaina ovat olleet mm. Amorphis, Sentenced, Waltari, HIM, Hybrid Children sekä Don Huonot.
Jalavanopsasiipi
Koko ja ulkonäkö
Jalavanopsasiiven siipiväli vaihtelee 26–32 mm ja naaraat ovat keskimäärin koiraita kookkaampia. Siipien yläpuolen pohjaväri on koiraalla tummanruskea ja naaraalla hieman vaaleampi. Etusiiven yläpuolella on koiraalla pieni koirastäplä ja takasiiven yläpuolella, aivan siiven ulkoreunan takanurkassa voi olla molemmilla sukupuolilla pieni oranssinvärinen reunatäplä. Luonnossa perhosen siipien yläpintaa näkee vain lennossa. Takasiiven ulkoreunan takaosassa on kaksi kannusta, joista taaempi on pitempi. Takasiipien alapuolella on molemmilla sukupuolilla submarginaalialassa oranssinvärinen juova ja sen sisäpuolella mustia kaaritäpliä ja ulkopuolella valkoinen reunaviiru. Siipien alapuolella on valkoinen poikkiviiru, joka takasiivessä on mutkainen ja muodostaa selkeän, W-kirjaimen muotoisen kuvion.
Varsin samankaltainen, Suomessa laajemmin levinnyt laji on tuominopsasiipi (Satyrium pruni).
Levinneisyys ja lentoaika
Jalavanopsasiiven levinneisyysalue ulottuu Keski-Euroopasta Aasian kautta Japaniin. Britteinsaarilla laji esiintyy paikoittaisena Englannissa, mutta puuttuu Skotlannista ja Irlannista. Pohjois-Euroopassa esiintymisalue ulottuu Fennoskandian eteläosiin.
Suomessa jalavanopsasiipi tavattiin ensimmäisen kerran Korppoosta vuonna 1872, mutta vasta 1980-luvulla havaittiin, että sillä on vakiintuneita esiintymiä. Laji esiintyi aikaisemmin hyvin harvinaisena pienellä alueella Turun seudulla, mutta saavutti Helsingin jo 1990-luvulla ja on 2000-luvulla levinnyt voimakkaasti lounaasta etelärannikolle ja jopa sisämaahan. Kanta on kuitenkin harva, johtuen toukan pääravintokasveista jalavista. Lentoaika on Suomessa heinäkuun puolivälistä elokuun puoliväliin riippuen kesän säistä.
Elinympäristö ja elintavat
Jalavanopsasiiven elinympäristöä Suomessa ovat pääasiassa puistot ja katujen varret, joissa on istutettuja jalavia. Yleisesti lajin elinympäristöissä kasvaa jalavia aurinkoisilla paikoilla. Perhoset elävät etenkin puiden latvustoissa, mutta laskeutuvat usein matalammalle käydäkseen kukilla. Koiraat lentävät kosiskelu- ja kisailulentoja, jotka kiinnittävät helposti lintujen huomion ja koiraiden siivistä puuttuukin usein lintujen nokkaisemia paloja. Jalavanopsasiipi on esiintymiseltään hyvin paikoittainen, mutta sopivalla paikalla laji voi olla runsaslukuinen. Oleskelu latvustoissa saa perhosen vaikuttamaan todellista harvinaisemmalta.
Laji talvehtii munana, jonka sisällä on kuoriutumisvalmis toukka. Naaraat munivat munat usein pareittain oksanhaarojen tyvien kaarnanhalkeamiin, uusien vuosikasvaimien edellisen vuoden kasvun liittymäkohtiin tai puutuneiden oksien silmujen tyville. Toukat syövät öisin erityisesti kukintoja ja elävät lehtien alapinnoilla. Niillä on ehkä jonkinlainen suhde muurahaisten kanssa. Toukkakehitys kestää 7–10 viikkoa, minkä päätteeksi ne koteloituvat lehtien alapinnoille tai kaarnanrakoihin. Kotelovaihe kestää 2–4 viikkoa.
Kyle Larson
thumb|Larson vuonna 2015 Kyle Miyata Larson (s. 31. heinäkuuta 1992 Elk Grove, Kalifornia) on yhdysvaltalainen autourheilija. Hän ajaa kaudella 2016 Pohjois-Amerikan suurimmassa moottoriurheilusarjassa NASCAR:issa Chip Ganassi Racing -tallin autolla numero 42.
Larson oli voittamassa vuonna 2015 Daytonan 24 tunnin ajoa yhdessä Scott Dixonin, Tony Kanaanin ja Jamie McMurrayn kanssa.
Larsonin äidin puolen sukujuuret ovat Japanista.
Kevin Elgestål
Kevin Elgestål (s. 29. toukokuuta 1996) on ruotsalainen jääkiekkoilija, joka pelaa Allsvenskan-joukkue HC Vita Hästenissä.
Elgestål teki debyyttinsä SHL:ssä kaudella 2013–2014 Frölundan paidassa.
Elgestål varattiin seitsemännellä kierroksella 194. pelaajana Washington Capitalsiin vuoden 2014 varaustilaisuudessa.
Kanneviskaali
Kanneviskaalin tehtävänä oli valvoa alioikeuksien, eli kihlakunnanoikeuksien ja raastuvanoikeuksien toiminnan lainmukaisuutta.
Kanneviskaaleista luovuttiin alioikeusuudistuksen yhteydessä. Hovioikeudessa on nykyisin tarkastusviskaaleja, jotka ovat hovioikeuden esittelijöitä, joiden tehtäväksi on annettu käräjäoikeuden toiminnan valvonta. Tarkastusviskaali ei ole erityinen virka vaan tehtävä annetaan määräajaksi jollekin hovioikeuden viskaalille.
Syyttäjäntehtävissä hovioikeuden ensisasteen jutuissa toimivat nykyisin valtionsyyttäjät.
Masashi Kishimoto
Masashi Kishimoto (s. 8. marraskuuta 1974 ) on japanilainen mangaka, jonka ensimmäinen manga oli Karakuri. Hänet tunnetaan parhaiten sarjasta Naruto, jolla hän voitti "vuoden tulokas" -palkinnon.
Kishimoto on saanut voimakkaita vaikutteita Akira Toriyaman tyylistä. Kishimoto on 666 Satan -sarjasta tunnetuksi tulleen Seishi Kishimoton kaksosveli.
Fineus
Fineus oli kreikkalaisessa mytologiassa miehen etunimi:
Musta-Nykyri
Pehr Olofinpoika Nykyri eli Musta-Nykyri oli muhoslainen talonpoikaispäällikkö pitkän vihan aikana. Musta-Nykyri tunnetaan pohjoispohjalaisessa kansantarustossa. Tarinat hänestä ovat selvästi liioilteltuja, ja niissä on yliluonnollisia tapahtumia.
Kasselin hallintopiiri
Darmstadtin hallintopiiri on jaettu kuuteen piirikuntaan ja yhteen piirittömään kaupunkiin. Hallintopiirin ainoa piiritön eli piirikuntaan kuulumaton kaupunki on sen keskuskaupunki Kassel.